ลักษณะร้าน : เป็นร้านขายข้าวต้มโต้รุ่ง ที่เปิดตั้งแต่ช่วงเวลาเย็นๆ จนถึงดึกๆเลย โดยร้านจะอยู่ระหว่างทางลงหาดชำอำ ที่หากใครจะไปชะอำ ต้องผ่านร้านนี้กันทุกคัน

เล่าตอนที่ไปถึงร้าน : ตอนไปถึงร้านเป็นเวลา เที่ยงคืนกว่าๆ เป็นเวลาที่ผมกลับจากดูคอนเสิร์ต Chill On The Beach 6 ที่ผมเป็นขาประจำไปมาทุกๆปี ระหว่างกลับที่พักเกิดหิว เห็นร้านนี้เลยแวะกินซะเลย
สามารถจอดรถได้ที่ริมถนนเลย สั่งอาหารและรอไม่นานก็ได้ เสียอย่างเดียวที่เมนูของทางร้านนั้นไม่มีราคากำกับไว้ ทำให้ไม่รู้ว่าราคาจริงๆแล้วมันเท่าไหร่กันแน่ >..<

ที่ตั้งร้าน : ร้านอยู่ริมถนน ระหว่าง 4 แยกชะอำ ไปทางลงหาดชะอำ

เมนูเด่นของร้าน : กับข้าวข้าวต้มต่างๆ และอาหารตามสั่ง
ราคา : ไม่แน่ใจ เพราะเมนูไม่บอกราคา และตอนคิดเงินเป็นการคิดเงินรวมๆ

สำหรับในวันนี้ผมสั่ง ปลาเล็กทอดกรอบ ยำไข่เค็ม และต้มยำทะเลมากิน
รสชาติ : ปลาเล็กทอดกรอบ ทอดออกมาใหม่ๆ มีความร้านและมีความอร่อยของปลากรอบอยู่อัดแน่น อร่อยตามแบบฉบับของมันเลย
ส่วนยำไข่เค็ม ส่วนตัวแล้วคิดว่าทางร้านยำออกมาได้เปรี๊ยวไปนิด แต่เมื่อทานกับข้าวต้มแล้วก็ถือว่าเข้ากันได้ดีเลย
และสุดท้ายเป็นต้มยำทะเล ทำออกมาได้รสชาติอร่อยสดชื่นดีครับ ตัวน้ำต้มยำนั้นมีความเผ็ดหวาน กินแล้วรู้สึกสดชื่นมากๆเลยทีเดียว ตัวเครื่องทะเลนั้นก็สดใหม่ ให้ปริมาณกลางๆ

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = โดยรวมๆแล้วรักษารสชาติในแบบของร้านข้าวต้มได้เป็นอย่างดีเลยครับ
บรรยากาศ : 3 = นั่งกินตอนกลางคืน มีลมพัดเข้าเย็นสบาย นั่งกินได้เรื่อยๆ เสียอย่างเดียวที่ยุงเยอะไปหน่อย
บริการ 3 = บริการธรรมดา เวลาจะเติมข้าวต้มทีต้องเดินไปขอเอง
ราคา : 4 = มื้อนี้ผมหมดไป 200 นิดๆได้ ถือว่าเป็นราคากลางๆ แต่อิ่มได้เพราะข้าวต้มฟรี

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 26 / 3 / 56
